erhwenkuo/poetry-chinese-zhtw huggingface dataset:
詠史詩：彭澤
作者：胡曾（唐）

英傑那堪屈下僚，便栽門柳事蕭條。鳳凰不共雞爭食，莫怪先生懶折腰。
詠史詩：涿鹿
作者：胡曾（唐）

涿鹿茫茫白草秋，軒轅曾此破蚩尤。丹霞遙映祠前水，疑是成川血尚流。
詠史詩：洞庭
作者：胡曾（唐）

五月扁舟過洞庭，魚龍吹浪水雲腥。軒轅黃帝今何在，回首巴山蘆葉青。
詠史詩：嶓塚
作者：胡曾（唐）

夏禹崩來一萬秋，水從嶓塚至今流。當時若訴胼胝苦，更使何人別九州。
詠史詩：塗山
作者：胡曾（唐）

大禹塗山御座開，諸侯玉帛走如雷。防風謾有專車骨，何事茲辰最後來。
詠史詩：商郊
作者：胡曾（唐）

鶯囀商郊百草新，殷湯遺跡在荒榛。誰知繼桀為天子，便是當初祝網人。
詠史詩：傅巖
作者：胡曾（唐）

巖前版築不求伸，方寸那希據要津。自是武丁安寢夜，一宵宮裡夢賢人。
詠史詩：鉅橋
作者：胡曾（唐）

積粟成塵竟不開，誰知拒諫剖賢才。武王兵起無人敵，遂作商郊一聚灰。
詠史詩：首陽山
作者：胡曾（唐）

孤竹夷齊恥戰爭，望塵遮道請休兵。首陽山倒為平地，應始無人說姓名。
詠史詩：孟津
作者：胡曾（唐）

秋風颯颯孟津頭，立馬沙邊看水流。見說武王東渡日，戎衣曾此叱陽侯。
詠史詩：流沙
作者：胡曾（唐）

七雄戈戟亂如麻，四海無人得坐家。老氏卻思天竺住，便將徐甲去流沙。
詠史詩：鄧城
作者：胡曾（唐）

鄧侯城壘漢江幹，自謂深根百世安。不用三甥謀楚計，臨危方覺噬臍難。
詠史詩：召陵
作者：胡曾（唐）

小白匡周入楚郊，楚王雄霸亦咆哮。不思管仲為謀主，爭取言徵縮酒茅。
詠史詩：綿山
作者：胡曾（唐）

親在要君召不來，亂山重疊使空回。如何堅執尤人意，甘向巖前作死灰。
詠史詩：魯城
作者：胡曾（唐）

魯公城闕已丘墟，荒草無由認玉除。因笑臧孫才智少，東門鐘鼓祀鶢鶋。
詠史詩：驌驦陂
作者：胡曾（唐）

行行西至一荒陂，因笑唐公不見機。莫惜驌驦輸令尹，漢東宮闕早時歸。
詠史詩：夾谷
作者：胡曾（唐）

夾穀鶯啼三月天，野花芳草整相鮮。來時不見侏儒死，空笑齊人失措年。
詠史詩：吳宮
作者：胡曾（唐）

草長黃池千里餘，歸來宗廟已丘墟。出師不聽忠臣諫，徒恥窮泉見子胥。
詠史詩：摩笄山
作者：胡曾（唐）

春草綿綿岱日低，山邊立馬看摩笄。黃鶯也解追前事，來向夫人死處啼。
詠史詩：房陵
作者：胡曾（唐）

趙王一旦到房陵，國破家亡百恨增。魂斷叢臺歸不得，夜來明月為誰升。
詠史詩：濮水
作者：胡曾（唐）

青春行役思悠悠，一曲汀蒲濮水流。正見塗中龜曳尾，令人特地感莊周。
詠史詩：柏舉
作者：胡曾（唐）

野田極目草茫茫，吳楚交兵此路傍。誰料伍員入郢後，大開陵寢撻平王。
詠史詩：望夫山
作者：胡曾（唐）

一上青山便化身，不知何代怨離人。古來節婦皆銷朽，獨爾不為泉下塵。
詠史詩：金義嶺
作者：胡曾（唐）

鑿開山嶺引湘波，上去昭回不較多。無限鵲臨橋畔立，適來天道過天河。
詠史詩：云云亭
作者：胡曾（唐）

一上高亭日正晡，青山重疊片雲無。萬年松樹不知數，若個虯枝是大夫。
詠史詩：阿房宮
作者：胡曾（唐）

新建阿房壁未幹，沛公兵已入長安。帝王苦竭生靈力，大業沙崩固不難。
詠史詩：沙丘
作者：胡曾（唐）

年年遊覽不曾停，天下山川欲遍經。堪笑沙丘才過處，鑾輿風過鮑魚腥。
詠史詩：鹹陽
作者：胡曾（唐）

一朝閻樂統群兇，二世朝廷掃地空。唯有渭川流不盡，至今猶繞望夷宮。
詠史詩：廢丘山
作者：胡曾（唐）

此水雖非禹鑿開，廢丘山下重縈回。莫言只解東流去，曾使章邯自殺來。
詠史詩：廣武山
作者：胡曾（唐）

數罪楚師應奪氣，底須多論破深艱。倉皇鬥智成何語，遺笑當時廣武山。
詠史詩：長安
作者：胡曾（唐）

關東新破項王歸，赤幟悠揚日月旗。從此漢家無敵國，爭教彭越受誅夷。
詠史詩：鴻門
作者：胡曾（唐）

項籍鷹揚六合晨，鴻門開宴賀亡秦。樽前若取謀臣計，豈作陰陵失路人。
詠史詩：漢中
作者：胡曾（唐）

荊棘蒼蒼漢水湄，將壇煙草覆餘基。適來投石空江上，猶似龍顏納諫時。
詠史詩：泜水
作者：胡曾（唐）

韓信經營按鏌鋣，臨戎叱吒有誰加。猶疑轉戰逢勍敵，更向軍中問左車。
詠史詩：雲夢
作者：胡曾（唐）

漢祖聽讒不可防，偽遊韓信果罹殃。十處辛苦平天下，何事生擒入帝鄉。
詠史詩：高陽
作者：胡曾（唐）

路入高陽感酈生，逢時長揖便論兵。最憐伏軾東遊日，下盡齊王七十城。
詠史詩：四皓廟
作者：胡曾（唐）

四皓忘機飲碧松，石巖雲殿隱高蹤。不知俱出龍樓後，多在商山第幾重。
詠史詩：霸陵
作者：胡曾（唐）

原頭日落雪邊雲，猶放韓盧逐兔群。況是四方無事日，霸陵誰識舊將軍。
詠史詩：昆明池
作者：胡曾（唐）

欲出昆明萬裡師，漢皇習戰此穿池。如何一面圖攻取，不念生靈氣力疲。
詠史詩：回中
作者：胡曾（唐）

武皇無路及昆丘，青鳥西沈隴樹秋。欲問生前躬祀日，幾煩龍駕到涇州。
詠史詩：東門
作者：胡曾（唐）

何人知足反田廬，玉管東門餞二疏。豈是不榮天子祿，後賢那使久閒居。
詠史詩：射熊館
作者：胡曾（唐）

漢帝荒唐不解憂，大誇田獵廢農收。子雲徒獻長楊賦，肯念高皇沐雨秋。
詠史詩：昆陽
作者：胡曾（唐）

師克由來在協和，蕭王兵馬固無多。誰知大敵昆陽敗，卻笑前朝困楚歌。
詠史詩：七裡灘
作者：胡曾（唐）

七裡青灘映碧層，九天星象感嚴陵。釣魚臺上無絲竹，不是高人誰解登。
詠史詩：潁川
作者：胡曾（唐）

古賢高尚不爭名，行止由來動杳冥。今日浪為千里客，看花慚上德星亭。
詠史詩：江夏
作者：胡曾（唐）

黃祖才非長者儔，禰衡珠碎此江頭。今來鸚鵡洲邊過，惟有無情碧水流。
詠史詩：官渡
作者：胡曾（唐）

本初屈指定中華，官渡相持勒虎牙。若使許攸財用足，山河爭得屬曹家。
詠史詩：灞岸
作者：胡曾（唐）

長安城外白雲秋，蕭索悲風灞水流。因想漢朝離亂日，仲宣從此向荊州。
詠史詩：濡須橋
作者：胡曾（唐）

徒向濡須欲受降，英雄才略獨無雙。天心不與金陵便，高步何由得渡江。
詠史詩：豫州
作者：胡曾（唐）

策馬行行到豫州，祖生寂寞水空流。當時更有三年壽，石勒尋為關下囚。
詠史詩：八公山
作者：胡曾（唐）

苻堅舉國出西秦，東晉危如累卵晨。誰料此山諸草木，盡能排難化為人。
詠史詩：下第
作者：胡曾（唐）

翰苑何時休嫁女，文昌早晚罷生兒。上林新桂年年發，不許平人折一枝。
詠史詩：贈薛濤
作者：胡曾（唐）

萬裡橋邊女校書，枇杷花下閉門居。掃眉才子知多少，管領春風總不如。
享太廟樂章
作者：段文昌（唐）

肅肅清廟，登顯至德。澤周八荒，兵定四極。生物鹹遂，群盜滅息。明聖欽承，子孫千億。
題武擔寺西臺
作者：段文昌（唐）

秋天如鏡空，樓閣盡玲瓏。水暗餘霞外，山明落照中。鳥行看漸遠，松韻聽難窮。今日登臨意，多歡語笑同。
晚夏登張儀樓呈院中諸公
作者：段文昌（唐）

重樓窗戶開，四望斂煙埃。遠岫林端出，清波城下回。乍疑蟬韻促，稍覺雪風來。並起鄉關思，銷憂在酒杯。
還別業尋龍華山寺廣宣上人
作者：段文昌（唐）

十裡惟聞松桂風，江山忽轉見龍宮。正與休師方話舊，風煙幾度入樓中。
奉陪段相公晚夏登張儀樓
作者：姚向（唐）

秦相駕群材，登臨契上臺。查從銀漢落，江自雪山來。儷曲親流火，淩風洽小杯。帝鄉如在目，欲下盡裴回。
和段相公登武擔寺西臺
作者：姚向（唐）

開閣錦城中，餘閑訪梵宮。九層連晝景，永珍寫秋空。天半將身到，江長與海通。提攜出塵土，曾是穆清風。
和段相公登武擔寺西臺
作者：溫會（唐）

桑臺煙樹中，臺榭造雲空。眺聽逢秋興，篇辭變國風。坐愁高鳥起，笑指遠人同。始愧才情薄，躋攀繼韻窮。
奉陪段相公晚夏登張儀樓
作者：溫會（唐）

危軒重疊開，訪古上裴回。有舌嗟秦策，飛梁駕楚材。雲霄隨鳳到，物象為詩來。欲和關山意，巴歌調更哀。
和段相公登武擔寺西臺
作者：李敬伯（唐）

臺上起涼風，乘閑覽歲功。自隨臺席貴，盡許羽觴同。樓殿斜暉照，江山極望通。賦詩思共樂，俱得詠詩豐。
奉陪段相公晚夏登張儀樓
作者：李敬伯（唐）

層屋架城隈，賓筵此日開。文鋒摧八陣，星分應三臺。望雪煩襟釋，當歡遠思來。披雲霄漢近，暫覺出塵埃。
奉陪段相公晚夏登張儀樓
作者：姚康（唐）

登覽值晴開，詩從野思來。蜀川新草木，秦日舊樓臺。池景搖中座，山光接上臺。近秋宜晚景，極目斷浮埃。
和段相公登武擔寺西臺
作者：姚康（唐）

松徑引清風，登臺古寺中。江平沙岸白，日下錦川紅。疏樹山根淨，深雲鳥跡窮。自慚陪末席，便與九霄通。
禮部試早春殘雪
作者：姚康（唐）

微暖春潛至，輕明雪尚殘。銀鋪光漸濕，珪破色仍寒。無柳花常在，非秋露正團。素光浮轉薄，皓質駐應難。幸得依陰處，偏宜帶月看。玉塵銷欲盡，窮巷起袁安。
賦得巨魚縱大壑
作者：姚康（唐）

水府乘閑望，圓波息躍魚。從來暴泥久，今日脫泉初。得志甯相忌，無心任宛如。龍門應可度，鮫室豈常居。掉尾方窮樂，遊鱗每自舒。乘流千里去，風力藉吹噓。
雜曲歌辭：輕薄篇
作者：李益（唐）

豪不必馳千騎，雄不在垂雙鞬。天生俊氣自相逐，忽聞燕雁一聲去，回鞭挾彈平陵園。歸來青樓曲未半，安知我有不平色，白日欲顧紅塵昏。死生容易如反掌，
雜曲歌辭：輕薄篇二首
作者：貫休（唐）

繡林錦野，春態相壓。誰家少年，馬蹄蹋蹋。鬥雞走狗夜不歸，一擲賭卻如花妾。惟雲不顛不狂，木落蕭蕭，蛩鳴唧唧。不覺朱蔫臉紅，霜劫鬢漆。世途多事，泣向秋日。方吟少壯不努力，老大徒傷悲，
雜曲歌辭：輕薄行
作者：齊己（唐）

玉鞭金鐙驊騮蹄，橫眉吐氣如虹霓。五陵春暖芳草齊，伯陽道德何涕唾，仲尼禮樂徒卑棲。
雜曲歌辭：灞上輕薄行
作者：孟郊（唐）

長安無緩步，況值天景暮。相逢灞滻間，親戚不相顧。自歎方拙身，忽隨輕薄倫。常恐失所避，化為車轍塵。此中生白髮，疾走亦未歇。
雜曲歌辭：遊俠篇
作者：崔顥（唐）

少年負膽氣，好勇複知機。仗劍出門去，孤城逢合圍。殺人遼水上，走馬漁陽歸。錯落金鎖甲，蒙茸貂鼠衣。還家行且獵，弓矢速如飛。地迥鷹犬疾，草深狐兔肥。腰間懸兩綬，轉眄生光輝。顧謂今日戰，何如隨建威。
雜曲歌辭：遊俠行
作者：孟郊（唐）

壯士性剛決，火中見石裂。殺人不回頭，輕生如暫別。豈知眼有淚，肯白頭上發。平生無恩酬，劍閑一百月。
雜曲歌辭：俠客行
作者：李白（唐）

趙客縵胡纓，吳鉤霜雪明。銀鞍照白馬，颯遝如流星。十步殺一人，千里不留行。事了拂衣去，深藏身與名。閑過信陵飲，脫劍膝前橫。將炙啖朱亥，持觴勸侯嬴。三杯吐然諾，五嶽倒為輕。眼花耳熱後，意氣素霓生。救趙揮金槌，邯鄲先震驚。千秋二壯士，烜赫大樑城。縱死俠骨香，不慚世上英。誰能書閣下，白首太玄經。
雜曲歌辭：俠客行
作者：元稹（唐）

俠客不怕死，怕在事不成。事成不肯藏姓名，此客此心師海鯨，海鯨露背橫滄溟。海濱分作兩處生，
雜曲歌辭：俠客行
作者：溫庭筠（唐）

欲出鴻都門，陰雲蔽城闕。寶劍黯如水，微紅濕餘血。白馬夜頻嘶，三更霸陵雪。
雜曲歌辭：行行遊且獵篇
作者：李白（唐）

邊城兒，生年不讀一字書，但知遊獵誇輕趫。胡馬秋肥宜白草，騎來躡影何矜驕。金鞭拂雲揮鳴鞘，海邊觀者皆辟易，猛氣英風振沙磧。儒生不及遊俠人，
雜曲歌辭：遊子吟
作者：孟郊（唐）

慈母手中線，遊子身上衣。臨行密密縫，意恐遲遲歸。誰言寸草心，報得三春暉。
雜曲歌辭：遊子吟
作者：顧況（唐）

故櫪思疲馬，故巢思迷禽。浮雲蔽我鄉，躑躅遊子吟。遊子悲久滯，浮雲鬱東岑。客堂無絲桐，落葉如秋霖。艱哉遠遊子，所以悲滯淫。一為浮雲詞，憤塞誰能禁。馳暉百年內，惟願展所欽。胡為不歸歟，坐使年病侵。未老霜繞鬢，非狂火燒心。太行何艱哉，北斗不可斟。夜晴星河出，耿耿辰與參。佳人夐青天，尺素重於金。泬寥群動異，眇默諸境森。苔衣上閑階，蜻蛚催寒砧。立身計幾誤，道險無容針。三年不還家，萬裡遺錦衾。夢魂無重阻，離憂因古今。胡為不歸歟，孤負丘中琴。腰下是何物，牽纏曠登尋。朝與名山期，夕宿楚水陰。楚水殊演漾，名山杳嶇嶔。客從洞庭來，婉孌瀟湘深。橘柚在南國，鴻雁遺秋音。下有碧草洲，上有青橘林。引燭窺洞穴，淩波睥天琛。蒲荷影參差，鳧鶴雛淋涔。浩歌惜芳杜，散發輕華簪。胡為不歸歟，淚下沾衣襟。鳶飛戾霄漢，螻蟻制鱔鱘。赫赫大聖朝，日月光照臨。聖主雖啟迪，奇人分堙沉。層城發雲韶，玉府鏘球琳。鹿鳴志豐草，況複虞人箴。
雜曲歌辭：遊子吟
作者：李益（唐）

女羞夫婿蕩，客恥主人賤。遭遇同眾流，低迴愧相見。君非青銅鏡，何事空照面。莫以衣上塵，不謂心如練。人生當榮盛，待士勿言倦。君看白日馳，何異弦上箭。
雜曲歌辭：壯士吟
作者：賈島（唐）

壯士不曾悲，悲即無回期。如何易水上，未歌先淚垂。
雜曲歌辭：壯士行
作者：劉禹錫（唐）

陰風振寒郊，猛虎正咆哮。徐行出燒地，連吼入黃茆。壯士走馬去，鐙前彎玉弰。叱之使人立，一發如鈹交。悍睛忽星墜，飛血濺林梢。彪炳為我席，羶腥充我庖。裡中欣害除，賀酒紛號呶。明日長橋上，傾城看斬蛟。
雜曲歌辭：壯士行
作者：鮑溶（唐）

西方太白高，壯士羞病死。心知報恩處，對酒歌易水。砂鴻嗥天末，橫劍別妻子。蘇武執節歸，班超束書起。山河不足重，重在遇知己。
雜曲歌辭：壯士行
作者：施肩吾（唐）

一鬥之膽撐臟腑，如磥之筋礙臂骨。有時誤入千人叢，凍梟殘蠆我不取，汙我匣裡青蛇鱗。
雜曲歌辭：浩歌
作者：李賀（唐）

南風吹山作平地，帝遣天吳移海水。王母桃花千遍紅，箏人勸我金屈卮，神血未凝身問誰。不須浪飲丁督護，漏催水咽玉蟾蜍，衛娘發薄不勝梳。看見秋眉換深綠，
雜曲歌辭：浩歌行
作者：白居易（唐）

天長地久無終畢，昨夜今朝又明日。鬢髮蒼浪牙齒疏，既無長繩系白日，又無大藥駐朱顏。朱顏日漸不如故，去複去兮如長河，東流赴海無回波。賢愚貴賤同歸盡，顏回短命伯夷餓，我今所得亦已多。功名富貴須待命，
雜曲歌辭：歸去來引
作者：張熾（唐）

歸去來，歸期不可違。相見故明月，浮雲共我歸。
雜曲歌辭：麗人曲
作者：崔國輔（唐）

紅顏稱絕代，欲並真無侶。獨有鏡中人，由來自相許。
雜曲歌辭：麗人行
作者：杜甫（唐）

三月三日天氣新，長安水邊多麗人。態濃意遠淑且真，頭上何所有，翠微zc葉垂鬢唇。背後何所見，紫駝之峰出翠釜，水晶之盤行素鱗。犀箸厭飫久未下，簫鼓哀吟感鬼神，賓從雜遝實要津。後來鞍馬何逡巡，炙手可熱勢絕倫，慎莫近前丞相嗔。
雜曲歌辭：東飛伯勞歌
作者：張柬之（唐）

青田白鶴丹山鳳，婺女姮娥兩相送。誰家絕世綺帳前，絕世三五愛紅妝，冶袖長裾蘭麝香。春去花枝俄易改，
雜曲歌辭：東飛伯勞歌
作者：李嶠（唐）

傳書青鳥迎簫鳳，巫嶺荊臺數通夢。誰家窈窕住園樓，佳人二八盛舞歌，羞將百萬呈雙娥。庭前芳樹朝夕改，
雜曲歌辭：東飛伯勞歌
作者：李暇（唐）

秦王龍劍燕後琴，珊瑚寶匣鏤雙心。誰家女兒抱香枕，青綺幃中坐相憶，紅羅鏡裡見愁色。簷花照月鶯對棲，
雜曲歌辭：鳴雁行
作者：李白（唐）

胡雁鳴，辭燕山，昨發委羽朝度關。一一銜蘆枝，
雜曲歌辭：鳴雁行
作者：韓愈（唐）

嗷嗷鳴雁鳴且飛，窮秋南去春北歸。去寒就暖識所處，徘徊反顧群侶違，哀鳴欲下洲渚非。江南水闊朝雲多，
雜曲歌辭：鳴雁行
作者：鮑溶（唐）

七月朔方雁心苦，聯影翻空落南土。八月江南陰複晴，楚童夜宿煙波側，沙上布羅連草色。月暗風悲欲下天，江南羽族本不少，寧得網羅此客鳥。
雜曲歌辭：鳴雁行
作者：陸龜蒙（唐）

朔風動地來，吹起沙上聲。閨中有邊思，玉箸此時橫。莫怕兒女恨，主人烹不鳴。
雜曲歌辭：空城雀
作者：李白（唐）

嗷嗷空城雀，身計何戚促。本與鷦鷯群，不隨鳳凰族。提攜四黃口，飲乳未嘗足。食君糠秕餘，常恐烏鳶逐。恥涉太行險，羞營覆車粟。天命有定端，守分絕所欲。
雜曲歌辭：空城雀
作者：王建（唐）

空城雀，何不飛來人家住，空城無人種禾黍。土間生子草間長，滿地蓬蒿幸無主。近村雖有高樹枝，但能不出空城裡，秋時百草皆有子。黃口黃口莫啾啾，
雜曲歌辭：空城雀
作者：聶夷中（唐）

一雀入官倉，所食能損幾。所慮往損頻，官倉乃害爾。魚網不在天，鳥網不在水。飲啄要自然，何必空城裡。
雜曲歌辭：空城雀
作者：劉駕（唐）

饑啄空城土，莫近太倉粟。一粒未充腸，卻入公子腹。且吊城上骨，幾曾害爾族。不聞莊辛語，今日寒蕪綠。
雜曲歌辭：車遙遙
作者：孟郊（唐）

路喜到江盡，江上又通舟。舟車兩無阻，何處不得遊。丈夫四方誌，女子安可留。郎自別日言，無令生遠愁。旅雁忽叫月，斷猿寒啼秋。此夕夢君夢，君在百城樓。寄淚無因波，寄恨無因輈。願為馭者手，與郎回馬頭。
雜曲歌辭：車遙遙
作者：張籍（唐）

徵人遙遙出古城，雙輪齊動駟馬鳴。山川無處無歸路，驚麏遊兔在我傍，獨唱鄉歌對僮僕。君家大宅鳳城隅，門前舊轍久已平，無由複得君訊息。
雜曲歌辭：車遙遙
作者：張祜（唐）

東方曨曨車軋軋，地色不分新去轍。閨門半掩床半空，碧川迢迢山宛宛，馬蹄在耳輪在眼。桑間女兒情不淺，
雜曲歌辭：車遙遙
作者：胡曾（唐）

自從車馬出門朝，便入空房守寂寥。玉枕夜殘魚信絕，芳草又衰還不至，碧天霜冷轉無憀。
雜曲歌辭：自君之出矣
作者：辛弘智（唐）

自君之出矣，梁塵靜不飛。思君如滿月，夜夜減容暉。
雜曲歌辭：自君之出矣
作者：李康成（唐）

自君之出矣，弦吹絕無聲。思君如百草，撩亂逐春生。
雜曲歌辭：自君之出矣
作者：盧仝（唐）

自君之出矣，壁上蜘蛛織。近取見妾心，夜夜無休息。妾有雙玉環，寄君表相憶。環是妾之心，玉是君之德。馳情增悴容，蓄思損精力。玉簟寒淒淒，延想心惻惻。風含霜月明，水泛碧天色。此水有盡時，此情無終極。
雜曲歌辭：自君之出矣
作者：雍裕之（唐）

自君之出矣，寶鏡為誰明。思君如隴水，長聞嗚咽聲。
雜曲歌辭：自君之出矣
作者：張祜（唐）

自君之出矣，萬物看成古。千尋葶藶枝，爭奈長長苦。
雜曲歌辭：長相思
作者：郎大家宋氏（唐）

長相思，久離別。關山阻，風煙絕。臺上鏡文銷，袖中書字滅。不見君形影，何曾有歡悅。
雜曲歌辭：長相思
作者：蘇頲（唐）

君不見天津橋下東流水，東望龍門北朝市。楊柳青青宛地垂，桃紅李白花參差。花參差，柳堪結，
雜曲歌辭：長相思三首
作者：李白（唐）

長相思，在長安。絡緯秋啼金井欄，微霜淒淒簟色寒。孤燈不明思欲絕，卷帷望月空長歎，美人如花隔雲端。上有青冥之長天，下有綠水之波瀾。天長路遠魂飛苦，日色已盡花含煙，月明欲素愁不眠。趙瑟初停鳳凰柱，憶君迢迢隔青天，昔日橫波目，今成流淚泉。不信妾腸斷，歸來看取明鏡前。美人在時花滿堂，美人去後花餘床。床中繡被卷不寢，相思黃葉落，白露點青苔。
雜曲歌辭：長相思
作者：張繼（唐）

遼陽望河縣，白首無由見。海上珊瑚枝，年年寄春燕。
雜曲歌辭：長相思二首
作者：令狐楚（唐）

君行登隴上，妾夢在閨中。玉箸千行落，銀床一半空。綺席春眠覺，紗窗曉望迷。朦朧殘夢裡，猶自在遼西。
雜曲歌辭：長相思
作者：白居易（唐）

九月西風興，月冷霜華凝。思君秋夜長，一夜魂九升。二月東風來，草坼花心開。思君春日遲，一日腸九回。妾住洛橋北，君住洛橋南。十五即相識，今年二十三。有如女蘿草，生在松之側。蔓短枝苦高，縈回上不得。人言人有願，願至天必成。願作遠方獸，步步比肩行。願作深山木，枝枝連理生。
雜曲歌辭：千里思
作者：李白（唐）

李陵沒胡沙，蘇武還漢家。迢迢五原關，朔雪亂邊花。一去隔絕域，思歸但長嗟。鴻雁向西北，飛書報天涯。
雜曲歌辭：千里思
作者：李端（唐）

涼州風月美，遙望居延路。泛泛下天雲，青青緣塞樹。燕山蘇武上，海島田橫住。更是草生時，行人出門去。
雜曲歌辭：行路難
作者：盧照鄰（唐）

君不見長安城北渭橋邊，枯木橫槎臥古田。昔日含紅複含紫，常時留霧亦留煙。春景春風花似雪，倡家寶襪蛟龍帔，公子銀鞍千萬騎。黃鶯一向花嬌春，珊瑚葉上鴛鴦鳥，鳳凰巢裡雛鵷兒。巢傾枝折鳳歸去，人生貴賤無終始，倏忽須臾難久恃。誰家能駐西山日，自昔公卿二千石，鹹擬榮華一萬年。不見朱唇將白貌，寄言坐客神仙署，一生一死交情處。蒼龍闕下君不來，但願堯年一百萬，長作巢由也不辭。
雜曲歌辭：行路難
作者：張紘（唐）

君不見溫家玉鏡臺，提攜抱握九重來。君不見相如綠綺琴，一撫一拍鳳凰音。人生意氣須及早，朱樓銀閣正平生，碧草青苔坐蕪漫。當春對酒不須疑，秋露萎草鴻始歸，此時衰暮與君違。人生翻覆何常足，
雜曲歌辭：行路難五首
作者：賀蘭進明（唐）

君不見巖下井，百尺不及泉。君不見山上蒿，但願親友長含笑，相逢莫吝杖頭錢。寒夜邀歡須秉燭，君不見門前柳，榮曜暫時蕭索久。君不見陌上花，盛年夫婿長別離，歲暮相逢色凋換。君不見荒樹枝，春花落盡蜂不窺。君不見樑上泥，獨宿自然堪下淚，況複時聞烏夜啼。君不見雲間月，暫盈還複缺。君不見林下風，自歎青青陵上柏，歲寒能與幾人同。君不見東流水，一去無窮已。君不見西郊雲，人生結交在終始，莫為升沉中路分。
雜曲歌辭：行路難
作者：崔顥（唐）

君不見建章宮中金明枝，萬萬長條拂地垂。二月三月花如霰，九重幽深君不見。豔彩朝含四寶宮，看去看來心不忘，攀折將安鏡臺上。雙雙素手剪不成，長信麗人見花泣，憶此珍樹何嗟及。我昔初在昭陽時，
雜曲歌辭：行路難三首
作者：李白（唐）

金尊清酒鬥十千，玉盤珍羞直萬錢。停杯投箸不能食，閑來垂釣坐溪上，忽複乘舟夢日邊。行路難，行路難，大道如青天，我獨不得出。羞逐長安社中兒，淮陰市井笑韓信，漢朝公卿忌賈生。君不見昔時燕家重郭隗，擁篲折腰無嫌猜。劇辛樂毅感恩分，輸肝剖膽效英才。昭王白骨縈蔓草，有耳莫洗潁川水，有口莫食首陽蕨。含光混世貴無名。何用孤高比雲月。吾觀自古賢達人，功成不退皆殞身。子胥既棄吳江上，屈原終投湘水濱。陸機才多豈自保，君不見吳中張翰稱達士，秋風忽憶江東行。且樂生前一杯酒，何須身後千載名。
雜曲歌辭：行路難三首
作者：顧況（唐）

君不見古來燒水銀，變作北邙山上塵。藕絲掛身在虛空，行路難，行路難，生死皆由天。秦皇漢武遭下脫，君不見擔雪塞井徒用力，炊砂作飯豈堪吃。一生肝膽向人盡，相識不如不相識。冬青樹上掛淩霄，行路難，行路難，何處是平道。中心無事當富貴，君不見少年頭上如雲發，少壯如雲老如雪。豈知灌頂有醍醐，能使清涼頭不熱。呂梁之水掛飛流，行路難，行路難，昔少年，今已老。前朝竹帛事皆空，
雜曲歌辭：行路難
作者：李頎（唐）

漢家名臣楊德祖，四代五公享茅土。父兄子弟綰銀黃，賓客填街複滿坐，片言出口生輝光。世人逐勢爭奔走，一朝謝病還鄉裡，窮巷蒼茫絕知己。秋風落葉閉重門，魯連所以蹈滄海，古往今來稱達人。
雜曲歌辭：行路難二首
作者：高適（唐）

君不見富家翁，昔時貧賤誰比數。一朝金多結豪貴，自矜一朝忽如此，卻笑傍人獨悲苦。東鄰少年安所如，長安少年不少錢，能騎駿馬鳴金鞭。五侯相逢大道邊，安知憔悴讀書者，暮宿虛臺私自憐。
雜曲歌辭：行路難
作者：張籍（唐）

湘東行人長歎息，十年離家歸未得。弊裘羸馬苦難行，龍蟠泥中未有雲，不能生彼昇天翼。
雜曲歌辭：行路難
作者：聶夷中（唐）

莫言行路難，夷狄如中國。謂言骨肉親，中門如異域。出處全在人，路亦無通塞。門前兩條轍，何處去不得。
雜曲歌辭：行路難
作者：韋應物（唐）

荊山之白玉兮，良工雕琢雙環連，月蝕中央鏡心穿。故人贈妾初相結，恩在環中尋不絕。人情厚薄苦須臾，上客勿遽歡，聽妾歌路難。傍人見環環可憐，
雜曲歌辭：行路難三首
作者：柳宗元（唐）

君不見夸父追日窺虞淵，跳踉北海超昆侖。披霄決漢出沆漭，瞥裂左右遺星辰。須臾力盡道渴死，啾啾飲食滴與粒，生死亦足終天年。睢盱大志少成遂，虞衡斤斧羅千山，工命採斫杙與椽。深林土翦十取一，遺餘毫末不見保，躝躒澗壑何當存。群材未成質已夭，君不見南山棟樑益稀少，愛材養育誰複論。飛雪斷道冰成梁，侯家熾炭雕玉房。蟠龍吐耀虎喙張，美人四向回明璫，雪山冰穀晞太陽。星躔奔走不得止，盛時一去貴反賤，桃笙葵扇安可常。
雜曲歌辭：行路難
作者：鮑溶（唐）

玉堂向夕如無人，絲竹儼然宮商死。細人何言入君耳，華燈青凝久照夜，彩童窈窕虛垂羅。入宮見妒君不察，
雜曲歌辭：行路難五首
作者：貫休（唐）

不會當時作天地，剛有多般愚與智。到頭還用真宰心，義不義兮仁不仁，擬學長生更容易。負心為爐複為火，君不見道傍廢井生古木，本是驕奢貴人屋。幾度美人照影來，素綆銀瓶濯纖玉。雲飛雨散今如此，休說遺編行者幾，至竟終須合天理。敗他成此亦何功，九有茫茫共堯日，浪死虛生亦非一。清淨玄音竟不聞，君不見道傍樹有寄生枝，青青鬱鬱同榮衰。無情之物尚如此，為人不及還堪悲。父歸墳兮未朝夕，我聞忽如負芒刺，不獨為君空歎息。古人尺布猶可縫，若如此，不遄死兮更何俟。君不見山高海深人不測，古往今來轉青碧。淺近輕浮莫與交，池卑只解生荊棘。誰道黃金如糞土，
雜曲歌辭：行路難二首
作者：齊己（唐）

行路難，君好看，驚波不在黤黮間，未似是非唇舌危，暗中潛毀平人骨。君不見楚靈均，下浸與高盤，不為行路難。是非真險惡，翻覆作峰巒。漆愧同時黑，朱慚巧處丹。令人畏相識，欲畫白雲看。
雜曲歌辭：行路難
作者：翁綬（唐）

行路艱難不復歌，故人榮達我蹉跎。雙輪晚上銅梁雪，君看西漢翟丞相，鳳沼朝辭暮雀羅。
雜曲歌辭：行路難
作者：薛能（唐）

何處力堪殫，人心險萬端。藏山難測度，暗水自波瀾。對面如千里，回腸似七盤。已經吳阪困，欲向雁門難。南北誠須泣，高深不可幹。無因善行止，車轍得平安。
雜曲歌辭：從軍中行路難二首
作者：駱賓王（唐）

君不見封狐雄虺自成群，馮深負固結妖氛。玉璽分兵徵惡少，金壇受律動將軍。將軍擁旄宣廟略，閣道岧嶢上戍樓，劍門遙裔俯靈丘。邛關九折無平路，杳杳丘陵出，蒼蒼林薄遠。途危紫蓋峰，路澀青泥阪。去去指哀牢，行行入不毛。絕壁千里險，連山四望高。中外分割槽宇，夷夏殊風土。交趾枕南荒，昆彌臨北戶。川源饒毒霧，溪穀多淫雨。行潦四時流，崩查千歲古。漂梗飛蓬不自安，捫藤引葛度危巒。昔時聞道從軍樂，南中南鬥映星河，秦川秦塞阻煙波。三春邊地風光少，向月彎繁弱，連星轉太阿。重義輕生懷一顧，灞城隅，滇池水，天涯望轉積，地際行無已。徒覺炎涼節物非，不知關山千萬裡。棄置勿重陳，絳節朱旗分白羽，丹心白刃酬明主。但令一技君王識，無複歸雲憑短翰，望日想長安。君不見玉關塵色暗邊亭，銅鞮雜虜寇長城。天子按劍徵餘勇，將軍受脤事橫行。七德龍韜開玉帳，連營去去無窮極，擁旆遙遙過絕國。陣雲朝結晦天山，長驅萬裡讋祁連，分麾三命武功宣。百發烏號遙碎柳，雁門迢遞尺書稀，鴛被相思雙帶緩。行路難。誓令氛祲靜皋蘭。但使封侯龍額貴，詎隨中婦鳳樓寒。
雜曲歌辭：變行路難
作者：王昌齡（唐）

向晚橫吹悲，風動馬嘶合。前驅引旗節，千重陣雲匝。單於下陰山，砂礫空颯颯。封侯取一戰，豈複念閨閣。
櫻桃花
作者：皮日休（唐）

婀娜枝香拂酒壺，向陽疑是不融酥。晚來嵬峨渾如醉，惟有春風獨自扶。
夜看櫻桃花
作者：皮日休（唐）

纖枝瑤月弄圓霜，半入鄰家半入牆。劉阮不知人獨立，滿衣清露到明香。
詠白蓮
作者：皮日休（唐）

膩於瓊粉白於脂，京兆夫人未畫眉。靜婉舞偷將動處，願作水仙無別意，年年圖與此花期。細嗅深看暗斷腸，從今無意愛紅芳。折來隻合瓊為客，吳王臺下開多少，遙似西施上素妝。
赤門堰白蓮花
作者：皮日休（唐）

縞帶與綸巾，輕舟漾赤門。千回紫萍岸，萬頃白蓮村。荷露傾衣袖，松風入髻根。瀟疏今若此，爭不盡餘尊。
丙午歲旦
作者：司空圖（唐）

雞報已判春，中年抱疾身。曉催庭火暗，風帶寺幡新。多慮無成事，空休是吉人。梅花浮壽酒，莫笑又移巡。
丁巳元日
作者：司空圖（唐）

稟朔華夷會，開春氣象生。日隨行闕近，嶽為壽觴晴。作睿由稽古，昭仁事措刑。上玄勞眷佑，高廟保忠貞。星變當移幸，人心喜奉迎。傳呼清禦道，雪涕識臣誠。鼎飪和方濟，臺階潤欲平。扶天諮協力，並日召延英。金躍洪爐動，雲驅眾蟄驚。關中留王氣，席上縱奇兵。累降搜賢詔，兼持進善旌。短轅收驥步，直路發鵬程。自乏匡時略，非沽矯俗名。鶴籠何足獻，蝸舍別無營。羸帶漳濱病，吟哀越客聲。移居荒藥圃，耗志在棋枰。醉忘身空老，書憐眼尚明。偶能甘蹇分，豈是薄浮榮。慮戒防微淺，□知近利輕。獻陵三百里，寤寐禱時清。
光啟三年人日逢鹿
作者：司空圖（唐）

浮世仍逢亂，安排賴佛書。勞生中壽少，抱疾上升疏。日暖人逢鹿，園荒雪帶鋤。知非今又過，蘧瑗最憐渠。
浙上重陽
作者：司空圖（唐）

登高唯北望，菊助可□明。離恨初逢節，貧居只喜晴。好文時可見，學稼老無成。莫歎關山阻，何當不阻兵。
乙巳歲愚春秋四十九辭疾拜章將免左掖重陽獨登上方
作者：司空圖（唐）

雪鬢不禁鑷，知非又此年。退居還有旨，榮路免妨賢。落落鳴蛩鳥，晴霞度雁天。自無佳節興，依舊菊籬邊。
重陽山居
作者：司空圖（唐）

此身逃難入鄉關，八度重陽在舊山。籬菊亂來成爛熳，滿目秋光還似鏡，殷勤為我照衰顏。
旅中重陽
作者：司空圖（唐）

乘時爭路只危身，經亂登高有幾人。今歲節唯南至在，莫道中冬猶有閏，蟾聲才盡即青春。
南至日
作者：司空圖（唐）

年年山□□來頻，莫強孤危競要津。吉卦偶成開病眼，鬢髮堪傷白已遍，鏡中更待白眉新。
五月九日
作者：司空圖（唐）

金石皆銷鑠，賢愚共網羅。達從詩似偈，狂覺哭勝歌。高燕淩鴻鵠，枯槎壓芰荷。此中無別境，此外是閑魔。
庚子臘月五日
作者：司空圖（唐）

複道朝延火，嚴城夜漲塵。驊騮思故第，鸚鵡失佳人。禁漏虛傳點，妖星不振辰。何當回萬乘，重睹玉京春。
中元夜看月
作者：羅隱（唐）

朦朧南溟月，洶湧出雲濤。下射長鯨眼，遙分玉兔毫。勢來牛鬥動，路越宵冥高。竟夕瞻光影，昂頭把白醪。
木蘭
作者：唐彥謙（唐）

眾花搖落正無憀，脈脈芳叢契後凋。舒捲綠苞臨小檻，桃葉近來訊息絕，見君長憶渡江橈。
玉蕊
作者：唐彥謙（唐）

玉蕊兩高樹，相輝松桂旁。向來塵不雜，此夜月仍光。秀掩叢蘭色，豔吞穠李芳。世人嫌具美，何必更清香。
蓮
作者：唐彥謙（唐）

新蓮映多浦，迢遞綠塘東。靜影搖波日，寒香映水風。金塵飄落蕊，玉露洗殘紅。看著餘芳少，無人問的中。
望嶽時賊據華夏
作者：唐彥謙（唐）

長路風埃隔楚氛，忽驚神嶽映朝曛。削成絕壁五千仞，幽人閑望封中地，好為吾皇起白雲。
片石
作者：唐彥謙（唐）

小齋廬阜石，寄自沃洲僧。山客勞攜笈，幽人自得朋。瘦雲低作段，野浪凍成雲。便可同清話，何須有物憑。
柳
作者：唐彥謙（唐）

春風向楊柳，能事盡風流。有意疑張緒，無情見莫愁。依然金谷在，甯免武昌偷。前路難回首，何須苦映樓。
垂柳
作者：唐彥謙（唐）

垂柳碧髯茸，樓昏帶雨容。思量成晝夢，來去發春慵。梳洗憑張敞，乘騎笑稚恭。碧虛從轉笠，紅燭近高舂。怨臉明秋水，愁眉淡遠峰。小園花盡蝶，靜院酒醒蛩。舊作琴臺鳳，今為藥店龍。寶奩拋擲久，一任景陽鐘。
紫薇花
作者：唐彥謙（唐）

素秋寒露重，芳事固應稀。小檻臨清昭，高叢見紫薇。溫r3終有思，暗淡豈無輝。見欲迷交甫，誰能狀宓妃。妝新猶倚鏡，步緩不勝衣。恍似新相得，倀如久未歸。又疑神女過，猶佩七香幃。還似星娥織，初臨五彩機。慶雲今已集，威鳳莫驚飛。綺筆題難盡，煩君白玉徽。
望中條
作者：唐彥謙（唐）

虞鄉縣西郭，改觀揖中條。第蓄終南小，交□□□遙。崦深應有寺，峰近恐通橋。為語前村叟，他時寄採樵。
蒙谷山
作者：唐彥謙（唐）

蒙谷山低碧海枯，仲君閑坐說麻姑。遙天鶴語知虛實，交朋漫信文成術，短燭瑤壇漏滿壺。
菊
作者：唐彥謙（唐）

雪菊金英兩斷腸，蝶翎蜂鼻帶清香。寒村宿霧臨幽徑，年來病肺疏杯酒，每憶龍山似故鄉。
山中
作者：方幹（唐）

愛山卻把圖書賣，嗜酒空教僮僕賒。只向階前便漁釣，窗竹未抽今夏筍，庭梅曾試當年花。姓名未及陶弘景，
次韻和盧先輩避難寺居看牡丹
作者：王駕（唐）

亂後寄僧居，看花恨有餘。香宜閒靜立，態似別離初。朵密紅相照，欄低畫不如。狂風任吹卻，最共野人疏。
春宮怨
作者：杜荀鶴（唐）

早被嬋娟誤，欲妝臨鏡慵。承恩不在貌，教妾若為容。風暖鳥聲碎，日高花影重。年年越溪女，相憶採芙蓉。
晨興
作者：翁承贊（唐）

鼓絕天街冷霧收，曉來風景已堪愁。槐無顏色因經雨，披襟徐步一蕭灑，吟繞盆池想狎鷗。
江上吟曉
作者：王貞白（唐）

一葉野人舟，長將載酒遊。夜來吟思苦，江上月華秋。曉露滿紅蓼，輕波颺白鷗。漁翁似有約，相伴釣中流。
過商山
作者：王貞白（唐）

一宿白雲根，時經採麝村。數峰雖似蜀，當晝不聞猿。馬立溪沙淺，人爭閣道喧。明朝棄襦罷，步步入金門。
泛鏡湖□□
作者：王貞白（唐）

我泛鏡湖日，未生千里蓴。時無賀賓客，誰識謫仙人。吟對四時雪，憶遊三島春。惡聞亡越事，洗耳大江濱。
太湖石
作者：王貞白（唐）

誰憐孤峭質，移在太湖心。出得風波外，任他池館深。不同花逞豔，多愧竹垂陰。一片至堅操，那憂歲月侵。
依韻和幹公題庭中太湖石二首
作者：王貞白（唐）

山立只盈尋，高奇藥圃陰。風濤打欲碎，巖穴蟄方深。蘚點晴偏綠，蛩藏曉競吟。歲寒終不變，堪比古人心。徒勞水府尋，宛在玉堂陰。蘭圃安雖窄，盆池映轉深。山僧來盡愛，詩客見先吟。若是買花者，年年不計心。
書陶潛醉石
作者：王貞白（唐）

片石陶真性，非為麴糵昏。爭如累月醉，不笑獨醒人。積疊莓苔色，交加薜荔根。至今重九日，猶待白衣魂。
看天王院牡丹
作者：王貞白（唐）

前年帝裡探春時，寺寺名花我盡知。今日長安已灰燼，忍隨南國對芳枝。
芍藥
作者：王貞白（唐）

芍藥承春寵，何曾羨牡丹。麥秋能幾日，穀雨只微寒。妒態風頻起，嬌妝露欲殘。芙蓉浣紗伴，長恨隔波瀾。
獨芙蓉
作者：王貞白（唐）

方塘清曉鏡，獨照玉容秋。蠹芰不相採，斂蘋空自愁。日斜還顧影，風起強垂頭。芳意羨何物，雙雙鸂鶒遊。
馮氏書齋小松二首
作者：王貞白（唐）

孤根生遠嶽，移植翠枝添。自秉雪霜操，任他蜂蝶嫌。微陰連迥竹，清韻入疏簾。聳勢即空碧，時人看莫厭。得地已經歲，清音晝夜聞。根涵舊山土，葉間近溪雲。野鶴望長遠，庭花笑不群。須知搖落後，眾木始能分。
社日村居
作者：張蠙（唐）

鵝湖山下稻粱肥，豚阱雞棲對掩扉。桑柘影斜春社散，家家扶得醉人歸。
八月十六夜月
作者：盧延讓（唐）

十六勝三五，中天照大荒。只訛些子緣，應號沒多光。桂老猶全在，蟾深未煞忙。難期一年事，到曉泥詩章。
冬除夜書情
作者：盧延讓（唐）

兀兀坐無味，思量誰與鄰。數星深夜火，一個遠鄉人。雁翥天微雪，風號樹欲春。愁章自難過，不覺苦吟頻。
觀新歲朝賀
作者：盧延讓（唐）

龍墀初立仗，鴛鷺列班行。元日燕脂色，朝天樺燭香。表章堆玉案，繒帛滿牙床。三百年如此，無因及我唐。
吐蕃別館月夜
作者：呂溫（唐）

三五窮荒月，還應照北堂。回身向暗臥，不忍見圓光。
望思臺作
作者：呂溫（唐）

浸潤成宮蠱，蒼黃弄父兵。人情疑始變，天性感還生。宇縣猶能洽，閨門詎不平。空令千載後，悽愴望思名。
孟冬蒲津關河亭作
作者：呂溫（唐）

息駕非窮途，未濟豈迷津。獨立大河上，北風來吹人。雪霜自茲始，草木當更新。嚴冬不肅殺，何以見陽春。
鞏路感懷
作者：呂溫（唐）

馬嘶白日暮，劍鳴秋氣來。我心浩無際，河上空徘徊。
題梁宣帝陵二首
作者：呂溫（唐）

即讎終自翦，覆國豈為雄。假號孤城裡，何殊在甬東。祀夏功何薄，尊周義不成。淒涼庾信賦，千載共傷情。
嶽陽懷古
作者：呂溫（唐）

晨飆發荊州，落日到巴丘。方知刳剡利，可接鬼神遊。二湖豁南浸，九派駛東流。襟帶三千里，盡在嶽陽樓。憶昔鬥群雄，此焉爭上游。吳昌屯虎旅，晉盛騖龍舟。宋齊紛禍難，梁陳成寇讎。鐘鼓長震耀，魚龍不得休。風雪一蕭散，功業忽如浮。今日時無事，空江滿白鷗。
道州途中即事
作者：呂溫（唐）

零桂佳山水，滎陽舊自同。經途看不暇，遇境說難窮。疊嶂青時合，澄湘漫處空。舟移明鏡裡，路入畫屏中。巖壑千家接，松蘿一徑通。漁煙生縹緲，犬吠隔籠蔥。戲鳥留餘翠，幽花吝晚紅。光翻沙瀨日，香散橘園風。信美非吾土，分憂屬賤躬。守愚資地僻，恤隱望年豐。且保心能靜，那求政必工。課終如免戾，歸養洛城東。
登少陵原望秦中諸川太原王至德妙用有水術因用感歎
作者：呂溫（唐）

少陵最高處，曠望極秋空。君山噴清源，脈散秦川中。荷鍤自成雨，由來非鬼工。如何盛明代，委棄傷豳風。涇灞徒絡繹，漆沮虛會同。東流滔滔去，沃野飛秋蓬。大禹平水土，吾人得其宗。發機回地勢，運思與天通。早欲獻奇策，豐財敘西戎。豈知年三十，未識大明宮。卷爾出岫雲，追吾入冥鴻。無為學驚俗，狂醉哭途窮。
奉敕祭南嶽十四韻
作者：呂溫（唐）

皇家禮赤帝，謬獲司風域。致齋紫蓋下，宿設祝融側。鳴澗驚宵寐，清猿遞時刻。澡潔事夙興，簪佩思盡飾。危壇象嶽趾，秘殿翹翬翼。登拜不遑願，酌獻皆累息。贊道儀匪繁，祝史詞甚直。忽覺心魂悸，如有精靈逼。漠漠雲氣生，森森杉柏黑。風吹虛簫韻，露洗寒玉色。寂寞有至公，馨香在明德。禮成謝邑吏，駕言歸郡職。憩桑訪蠶事，遵疇課農力。所願風雨時，回首瞻南極。
經河源軍漢村作
作者：呂溫（唐）

行行忽到舊河源，城外千家作漢村。樵採未侵徵虜墓，暫駐單車空下淚，有心無力複何言。
題河州赤岸橋
作者：呂溫（唐）

左南橋上見河州，遺老相依赤岸頭。匝塞歌鐘受恩者，誰憐被發哭東流。
題陽人城
作者：呂溫（唐）

忠驅義感即風雷，誰道南方乏武才。天下起兵誅董卓，長沙子弟最先來。
晉王龍驤墓
作者：呂溫（唐）

虎旗龍艦順長風，坐引全吳入掌中。孫皓小兒何足取，便令千載笑爭功。
題石勒城二首
作者：呂溫（唐）

長驅到處積人頭，大旆連營壓上游。建業烏棲何足問，慨然歸去王中州。天生傑異固難馴，應變摧枯若有神。夷甫自能疑倚嘯，忍將虛誕誤時人。
劉郎浦口號
作者：呂溫（唐）

吳蜀成婚此水潯，明珠步障幄黃金。誰將一女輕天下，欲換劉郎鼎峙心。
自江華之衡陽途中作
作者：呂溫（唐）

孤棹遲遲悵有違，沿湘數日逗晴暉。人生隨分為憂喜，回雁峰南是北歸。
吐蕃別館送楊七錄事先歸
作者：呂溫（唐）

愁雲重拂地，飛雪亂遙程。莫慮前山暗，歸人正眼明。
奉送範司空赴朔方
作者：呂溫（唐）

築壇登上將，膝席委前籌。虜滅南侵跡，朝分北顧憂。抗旌回廣漠，撫劍動旄頭。坐見黃雲暮，行看白草秋。山橫舊秦塞，河繞古靈州。戍守如無事，惟應獵騎遊。
送文暢上人東遊
作者：呂溫（唐）

隨緣聊振錫，高步出東城。水止無恆地，雲行不計程。到時為彼岸，過處即前生。今日臨岐別，吾徒自有情。
喜儉北至送宗禮南行
作者：呂溫（唐）

洞庭舟始泊，桂江帆又開。魂從會處斷，愁向笑中來。惝怳看殘景，殷勤祝此杯。衡陽刷羽待，成取一行回。
送段九秀才歸澧州
作者：呂溫（唐）

湘南孤白芷，幽託在清潯。豈有馨香發，空勞知處深。摧賢路已隔，賑乏力不任。慚我一言分，貞君千里心。寸義薄聯組，片誠敵兼金。方期踐冰雪，無使弱思侵。
衡州送李十一兵曹赴浙東
作者：呂溫（唐）

慷慨視別劍，淒清泛離琴。前程楚塞斷，此恨洞庭深。文字已久廢，循良非所任。期君碧雲上，千里一揚音。
臨洮送袁七書記歸朝
作者：呂溫（唐）

憶年十五在江湄，聞說平涼且半疑。豈料殷勤洮水上，卻將家信託袁師。
江陵酒中留別坐客
作者：呂溫（唐）

尋常縱恣倚青春，不契心期便不親。今日煙波九疑去，相逢儘是眼中人。
道州酬送何山人之容州
作者：呂溫（唐）

匣有青萍筒有書，何門不可曳長裾。應須定取真知者，遣對明君說子虛。
道州送戴簡處士往賀州謁楊侍郎
作者：呂溫（唐）

羸馬孤童鳥道微，三千客散獨南歸。山公念舊偏知我，今日因君淚滿衣。
春日遊郭駙馬大安亭子
作者：呂溫（唐）

戚裡容閑客，山泉若化成。寄遊芳徑好，借賞綵船輕。春至花常滿，年多水更清。此中如傳舍，但自立功名。
楚州追制後舍弟直長安縣失囚花下共飲
作者：呂溫（唐）

天子收郡印，京兆責獄囚。狂兄與狂弟，不解對花愁。
衡州歲前遊合江亭見山櫻蕊未折因賦含彩吝驚春
作者：呂溫（唐）

山櫻先春發，紅蕊滿霜枝。幽處竟誰見，芳心空自知。似奪朝日照，疑畏暖風吹。欲問含彩意，恐驚輕薄兒。
衡州登樓望南館臨水花，呈房戴段李諸公
作者：呂溫（唐）

夭桃臨方塘，暮色堪秋思。託根豈求潤，照影非自媚。罥掛青柳絲，零落綠錢地。佳期竟何許，時有幽禽至。
合江亭檻前多高竹不見遠岸花客命翦之感而成詠
作者：呂溫（唐）

吉凶豈前卜，人事何翻覆。緣看數日花，卻翦淩霜竹。常言契君操，今乃妨眾目。自古病當門，誰言出幽獨。
道州春遊歐陽家林亭
作者：呂溫（唐）

道州城北歐陽家，去郭一裡佔煙霞。主人雖樸甚有思，政成興足告即歸，門前便是家山道。
衡州早春偶遊黃溪口號
作者：呂溫（唐）

偶尋黃溪日欲沒，早梅未盡山櫻發。無事江城閉此身，不得坐待花間月。
衡州夜後把火看花留客
作者：呂溫（唐）

紅芳暗落碧池頭，把火遙看且少留。半夜忽然風更起，明朝不復上南樓。
夜後把火看花南園招李十一兵曹不至呈座上諸公
作者：呂溫（唐）

夭桃紅燭正相鮮，傲吏閑齋困獨眠。應是夢中飛作蝶，悠揚只在此花前。
順宗至德大聖大安孝皇帝輓歌詞三首
作者：呂溫（唐）

遐視輕神寶，傳歸屬聖猷。堯功終有待，文德本無憂。坐受朝汾水，行看告岱丘。那知鼎成後，龍馭弗淹留。監撫垂三紀，聲徽洽萬方。禮因馳道著，明自墾田彰。積漸承鴻業，從容守太康。更留園寢詔，恭聽有餘芳。早秋同軌至，晨旆露華滋。挽度千夫咽，笳凝六馬遲。劍悲長閉日，衣望出遊時。風起西陵樹，淒涼滿孝思。
詠蜀客石琴枕
作者：呂溫（唐）

可憐他山石，幾度負貞堅。推遷強為用，雕斫傷自然。文含巴江浪，色起青城煙。更聞餘玉聲，時入朱絲弦。
河南府試贖帖，賦得鄉飲酒詩
作者：呂溫（唐）

酌言修舊典，刈楚始登堂。百拜賓儀盡，三終樂奏長。想同鶯出穀，看似雁成行。禮罷知何適，隨雲入帝鄉。
賦得失群鶴
作者：呂溫（唐）

杳杳沖天鶴，風排勢暫違。有心長自負，無伴可相依。萬裡寧辭遠，三山詎憶歸。但令毛羽在，何處不翻飛。
道州南樓換柱
作者：呂溫（唐）

鴻災起無朕，有見非前知。蟻入不足恤，柱傾何可追。良工操斤斧，沉吟方在斯。殫材事朽廢，曷若新宏規。
道州北池放鵝
作者：呂溫（唐）

我非好鵝癖，爾乏鳴雁姿。安得免沸鼎，澹然遊清池。見生不忍食，深情固在斯。能自遠飛去，無念稻粱為。
回風有懷
作者：呂溫（唐）

銀宮翠島煙霏霏，珠樹玲瓏朝日暉。神仙望見不得到，卻逐回風何處歸。
蕃中答退渾詞二首
作者：呂溫（唐）

退渾兒，退渾兒，朔風長在氣何衰。萬群鐵馬從奴虜，強弱由人莫歎時。退渾兒，退渾兒，冰消青海草如絲。明堂天子朝萬國，神島龍駒將與誰。
上官昭容書樓歌
作者：呂溫（唐）

漢家婕妤唐昭容，工詩能賦千載同。自言才藝是天真，玉樓寶架中天居，緘奇秘異萬卷餘。水精編帙綠鈿軸，香囊盛煙繡結絡，翠羽拂案青琉璃。吟披嘯卷終無已，碧雲起，心悠哉，境深轉苦坐自摧。金梯珠履聲一斷，神仙杳何許，遺逸滿人間。君不見洛陽南市賣書肆，
聞砧有感
作者：呂溫（唐）

千門儼雲端，此地富羅紈。秋月三五夜，砧聲滿長安。幽人感中懷，靜聽淚汍瀾。所恨擣衣者，不知天下寒。
早覺有感
作者：呂溫（唐）

東方殊未明，暗室蟲正飛。先覺忽先起，衣裳顛倒時。嚴冬寒漏長，此夜如何其。不用思秉燭，扶桑有清暉。
冬日病中即事
作者：呂溫（唐）

牆下長安道，囂塵咫尺間。久牽身外役，暫得病中閑。背喜朝陽滿，心憐暮鳥還。吾廬在何處，南有白雲山。
病中自戶部員外郎轉司封
作者：呂溫（唐）

羸臥承新命，優容獲所安。遣兒迎賀客，無力拂塵冠。偃仰晴軒暖，支離曉鏡寒。那堪報恩去，感激對衰蘭。
久病初朝衢中即事
作者：呂溫（唐）

沉屙曠十旬，還過直城闉。老馬猶知路，羸童欲怕人。久隳三徑計，更強百年身。許國將何力，空生衣上塵。
道州城北樓觀李花
作者：呂溫（唐）

夜疑關山月，曉似沙場雪。曾使西域來，幽情望超越。將念浩無際，欲言忘所說。豈是花感人，自憐抱孤節。
道州秋夜南樓即事
作者：呂溫（唐）

誰念獨坐愁，日暮此南樓。雲去舜祠閉，月明瀟水流。猿聲何處曉，楓葉滿山秋。不分匣中鏡，少年看白頭。
道州觀野火
作者：呂溫（唐）

南風吹烈火，焰焰燒楚澤。陽景當晝遲，陰天半夜赤。過處若彗掃，來時如電激。豈複辨蕭蘭，焉能分玉石。蟲蛇盡爍爛，虎兕出奔迫。積穢皆蕩除，和氣始融液。堯時既敬授，禹稼斯肇跡。遍生合穎禾，大秀兩岐麥。家有京坻詠，人無溝壑戚。乃悟焚如功，來歲終受益。
衡州早春二首
作者：呂溫（唐）

碧水何逶迤，東風吹沙草。煙波千萬曲，不辨嵩陽道。病肺不飲酒，傷心不看花。惟驚望鄉處，猶自隔長沙。
郡內書懷寄劉連州竇夔州
作者：呂溫（唐）

朱邑何為者，桐鄉有古祠。我心常所慕，二郡老人知。
偶然作二首
作者：呂溫（唐）

棲棲複汲汲，忽覺年四十。今朝滿衣淚，不是傷春泣。中夜兀然坐，無言空涕洟。丈夫志氣事，兒女安得知。
古興
作者：呂溫（唐）

越歐百煉時，楚卞三泣地。二寶無人識，千齡皆棄置。空巖起白虹，古獄生紫氣。安得命世客，直來開奧秘。劍任刜鐘看，玉從投火試。必能絕疑惑，然後論奇異。
風詠
作者：呂溫（唐）

微風生青蘋，習習出金塘。輕搖深林翠，靜獵幽徑芳。掩抑時未來，鴻毛亦無傷。一朝乘嚴氣，萬裡號清霜。北走摧鄧林，東去落扶桑。掃卻垂天雲，澄清無私光。悠然返空寂，晏海通舟航。
鏡中歎白髮
作者：呂溫（唐）

年過潘嶽才三歲，還見星星兩鬢中。縱使他時能早達，定知不作黑頭公。
友人邀聽歌有感
作者：呂溫（唐）

文章拋盡愛功名，三十無成白髮生。辜負壯心羞欲死，勞君貴買斷腸聲。
貞元十四年旱甚，見權門移芍藥花
作者：呂溫（唐）

綠原青壟漸成塵，汲井開園日日新。四月帶花移芍藥，不知憂國是何人。
冬夜即事
作者：呂溫（唐）

百憂攢心起複臥，夜長耿耿不可過。風吹雪片似花落，月照冰文如鏡破。
道州郡齋臥疾寄東館諸賢
作者：呂溫（唐）

東池送客醉年華，聞道風流勝習家。獨臥郡齋寥落意，隔簾微雨濕梨花。
讀小弟詩有感，因口號以示之
作者：呂溫（唐）

憶吾未冠賞年華，二十年間在咄嗟。今來羨汝看花歲，似汝追思昨日花。
讀句踐傳
作者：呂溫（唐）

丈夫可殺不可羞，如何送我海西頭。更生更聚終須報，二十年間死即休。
道州月歎
作者：呂溫（唐）

別館月，犁牛冰河金山雪。道州月，霜樹子規啼是血。壯心感此孤劍鳴，沉火在灰殊未滅。
風歎
作者：呂溫（唐）

青海風，飛沙射面隨驚蓬。洞庭風，危牆欲折身若空。西馳南走有何事，會須一決百年中。
道州感興
作者：呂溫（唐）

當代知文字，先皇記姓名。七年天下立，萬裡海西行。苦節終難辨，勞生竟自輕。今朝流落處，嘯水繞孤城。
和李使君三郎早秋城北亭宴崔司士因寄關中張評事
作者：呂溫（唐）

黃花古城路，上盡見青山。桑柘晴川口，牛羊落照間。野情隨卷幔，塵事隔重關。道合偏重賞，官微獨不閑。鶴分琴久罷，書到雁應還。為謝登臨客，瓊林寄一攀。
題從叔園林
作者：呂溫（唐）

阮宅閑園暮，窗中見樹陰。樵歌依野草，僧語過長林。鳥向花間井，人彈竹裡琴。自嫌身未老，已有住山心。
送僧歸漳州
作者：呂溫（唐）

幾夏京城住，今朝獨遠歸。修行四分律，護淨七條衣。溪寺黃橙熟，沙田紫芋肥。九龍潭上路，同去客應稀。
靜夜相思
作者：李群玉（唐）

山空天籟寂，水榭延輕涼。浪定一浦月，藕花閑自香。
桂州經佳人故居
作者：李群玉（唐）

桂水依舊綠，佳人本不還。只應隨暮雨，飛入九疑山。
放魚
作者：李群玉（唐）

早覓為龍去，江湖莫漫遊。須知香餌下，觸口是銛鉤。
蓮葉
作者：李群玉（唐）

根是泥中玉，心承露下珠。在君塘下種，埋沒任春浦。
客愁二首
作者：李群玉（唐）

客愁看柳色，日日逐春深。蕩漾春風起，誰知曆亂心。客愁看柳色，日日逐春長。憑送湘流水，綿綿入帝鄉。
洞庭幹二首
作者：李群玉（唐）

借問蓬萊水，誰逢清淺年。傷心雲夢澤，歲歲作桑田。朱宮紫貝闕，一旦作沙洲。八月還平在，魚蝦不用愁。
病起別主人
作者：李群玉（唐）

益愧千金少，情將一飯殊。恨無泉客淚，盡泣感恩珠。
火爐前坐
作者：李群玉（唐）

孤燈照不寐，風雨滿西林。多少關心事，書灰到夜深。
古詞
作者：李群玉（唐）

一合相思淚，臨江灑素秋。碧波如會意，卻與向西流。
嘲賣藥翁
作者：李群玉（唐）

劚盡春山土，辛勤賣藥翁。莫拋破笠子，留作敗天公。
傷小女痴兒
作者：李群玉（唐）

哭爾春日短，支頤長歎嗟。不如半死樹，猶吐一枝花。
青鷁
作者：李群玉（唐）

獨立蒹葭雨，低飛浦嶼風。須知毛色下，莫入鷺鷥叢。
池塘晚景
作者：李群玉（唐）

風荷珠露傾，驚起睡鵁鶄。月落池塘靜，金刀剪一聲。
役從叔
作者：李群玉（唐）

可惜出群蹄，毛焦久臥泥。孫陽如不顧，騏驥向誰嘶。
惱自澄
作者：李群玉（唐）

常聞天女會，玉指散天花。莫遣春風裡，紅芳點袈裟。
讀賈誼傳
作者：李群玉（唐）

卑濕長沙地，空拋出世才。已齊生死理，鵩鳥莫為災。
寄人
作者：李群玉（唐）

寄語雙蓮子，須知用意深。莫嫌一點苦，便擬棄蓮心。
寄韋秀才
作者：李群玉（唐）

荊臺蘭渚客，寥落共含情。空館相思夜，孤燈照雨聲。
春日寄友
作者：李群玉（唐）

晴氣燻櫻蕊，豐蒙雪滿林。請君三鬥酒，醉臥白羅岑。
題竹
作者：李群玉（唐）

一頃含秋綠，森風十萬竿。氣吹朱夏轉，聲掃碧霄寒。
懷初公
作者：李群玉（唐）

不見休上人，空傷碧雲思。何處開寶書，秋風海光寺。
龍安寺佳人阿最歌八首
作者：李群玉（唐）

團團明月面，冉冉柳枝腰。未入鴛鴦被，心長似火燒。見面知何益，聞名憶轉深。拳攣荷葉子，未得展蓮心。欲摘不得摘，如看波上花。若教親玉樹，情願作蒹葭。門路穿茶焙，房門映竹煙。會須隨鹿女，乞火到窗前。不是求心印，都緣愛綠珠。何須同泰寺，然後始為奴。既為金界客，任改淨人名。願掃琉璃地，燒香過一生。素腕撩金索，輕紅約翠紗。不如欄下水，終日見桃花。第一龍宮女，相憐是阿誰。好魚輸獺盡，白鷺鎮長饑。
野鴨
作者：李群玉（唐）

鸂鶒借毛衣，喧呼鷹隼稀。雲披菱藻地，任汝作群飛。
題二妃廟
作者：李群玉（唐）

黃陵廟前春已空，子規啼血滴松風。不知精爽歸何處，疑是行雲秋色中。
寄友二首
作者：李群玉（唐）

野水晴山雪後時，獨行村落更相思。無因一向溪頭醉，處處寒梅映酒旗。花落輕寒酒熟遲，醉眠不及落花期。愁人相憶春山暮，煙樹蒼蒼播谷時。
桃源
作者：李群玉（唐）

我到瞿真上升處，山川四望使人愁。紫雪白鶴去不返，唯有桃花溪水流。
題王侍禦宅
作者：李群玉（唐）

門向滄江碧岫開，地多鷗鷺少塵埃。綠陰十裡灘聲裡，閑自王家看竹來。
聞湘南從叔朝覲
作者：李群玉（唐）

長沙地窄卻回時，舟楫駸駸向鳳池。為報湘川神女道，莫教雲雨濕旌旗。
漢陽太白樓
作者：李群玉（唐）

江上層樓翠靄間，滿簾春水滿窗山。青楓綠草將愁去，遠入吳雲暝不還。
送客
作者：李群玉（唐）

沅水羅文海燕回，柳條牽恨到荊臺。定知行路春愁裡，故郢城邊見落梅。
醴陵道中
作者：李群玉（唐）

別酒離亭十裡強，半醒半醉引愁長。無端寂寂春山路，雪打溪梅狼藉香。
校書叔遺暑服
作者：李群玉（唐）

翠雲箱裡疊樬櫳，楚葛湘紗淨似空。便著清江明月夜，輕涼與掛一身風。
贈魏三十七
作者：李群玉（唐）

名珪字玉淨無瑕，美譽芳聲有數車。莫放焰光高二丈，來年燒殺杏園花。
酬崔表仁
作者：李群玉（唐）

昨日朱門一見君，忽驚野鶴在雞群。不應長啄潢汙水，早晚歸飛碧落雲。
旅遊番禺獻涼公
作者：李群玉（唐）

帝鄉群侶杳難尋，獨立滄洲歲暮心。野鶴棲飛無遠近，稻粱多處是恩深。
長沙元門寺張璪員外壁畫
作者：李群玉（唐）

片石長松倚素楹，翛然雲壑見高情。世人只愛凡花鳥，無處不知梁廣名。
請告出春明門
作者：李群玉（唐）

本不將心掛名利，亦無情意在樊籠。鹿裘藜杖且歸去，富貴榮華春夢中。
引水行
作者：李群玉（唐）

一條寒玉走秋泉，引出深蘿洞口煙。十裡暗流聲不斷，行人頭上過潺湲。
移松竹
作者：李群玉（唐）

龍髯鳳尾亂颼颼，帶霧停風一畝秋。待取滿庭蒼翠合，酒尊書案閉門休。
歎靈鷲寺山榴
作者：李群玉（唐）

水蝶巖蜂俱不知，露紅凝豔數千枝。山深春晚無人賞，即是杜鵑催落時。
黃陵廟
作者：李群玉（唐）

黃陵廟前莎草春，黃陵女兒茜裙新。輕舟短棹唱歌去，水遠山長愁殺人。
北亭
作者：李群玉（唐）

斜雨飛絲織曉空，疏簾半卷野亭風。荷花向盡秋光晚，零落殘紅綠沼中。
送客往涔陽
作者：李群玉（唐）

春與春愁逐日長，遠人天畔遠思鄉。蘋生水綠不歸去，孤負東溪七裡莊。
寄友人鹿胎冠子
作者：李群玉（唐）

數點疏星紫錦斑，仙家新樣剪三山。宜與謝公松下戴，淨簪雲發翠微間。
江南
作者：李群玉（唐）

鱗鱗別浦起微波，泛泛輕舟桃葉歌。斜雪北風何處宿，江南一路酒旗多。
答友人寄新茗
作者：李群玉（唐）

滿火芳香碾麴塵，吳甌湘水綠花新。愧君千里分滋味，寄與春風酒渴人。
峽山寺上方
作者：李群玉（唐）

滿院泉聲水殿涼，疏簾微雨野松香。東峰下視南溟月，笑踏金波看海光。
秋登涔陽城二首
作者：李群玉（唐）

萬戶砧聲水國秋，涼風吹起故鄉愁。行人望遠偏傷思，白浪青楓滿北樓。穿針樓上閉秋煙，織女佳期又來年。斜笛夜深吹不落，一條銀漢掛秋天。
釣魚
作者：李群玉（唐）

七尺青竿一丈絲，菰浦葉裡逐風吹。幾回舉手拋芳餌，驚起沙灘水鴨兒。
酬魏三十七
作者：李群玉（唐）

靜裡寒香觸思初，開緘忽見二瓊琚。一吟麗可風流極，沒得弘文李校書。
贈琵琶妓
作者：李群玉（唐）

我見鴛鴦飛水上，君還望月苦相思。一雙裙帶同心結，早寄黃鸝孤雁兒。
落帆後賦得二絕
作者：李群玉（唐）

平湖茫茫春日落，危檣獨映沙洲泊。上岸閑尋細草行，古查飛起黃金鶚。水浮秋煙沙曉雪，皎潔無風燈影徹。海客雲帆未掛時，相與緣江拾明月。
贈人
作者：李群玉（唐）

曾留宋玉舊衣裳，惹得巫山夢裡香。雲雨無情難管領，任他別嫁楚襄王。
贈妓人
作者：李群玉（唐）

誰家少女字千金，省向人間逐處尋。今日分明花裡見，一雙紅臉動春心。
山榴
作者：李群玉（唐）

洞中春氣蒙籠暄，尚有紅英千樹繁。可憐夾水錦步障，羞數石家金穀園。
鸂鶒
作者：李群玉（唐）

錦羽相呼暮沙曲，波上雙聲戛哀玉。霞明川靜極望中，一時飛滅青山綠。
沅江漁者
作者：李群玉（唐）

倚棹汀洲沙日晚，江鮮野菜桃花飯。長歌一曲煙靄深，歸去滄江綠波遠。
題金山寺石堂
作者：李群玉（唐）

白波四面照樓臺，日夜潮聲繞寺回。千葉紅蓮高會處，幾曾龍女獻珠來。
戲贈魏十四
作者：李群玉（唐）

蘭浦秋來煙雨深，幾多情思在琴心。知君調得東家子，早晚和鳴入錦衾。
和人贈別
作者：李群玉（唐）

嚬黛低紅別怨多，深亭芳恨滿橫波。聲中唱出纏綿意，淚落燈前一曲歌。
宿巫山廟二首
作者：李群玉（唐）

寂寞高堂別楚君，玉人天上逐行雲。停舟十二峰巒下，幽佩仙香半夜聞。廟閉春山曉月光，波聲回合樹蒼蒼。自從一別襄王夢，雲雨空飛巫峽長。
傷柘枝妓
作者：李群玉（唐）

曾見雙鸞舞鏡中，聯飛接影對春風。今來獨在花筵散，月滿秋天一半空。
題櫻桃
作者：李群玉（唐）

春初攜酒此花間，幾度臨風倒玉山。今日葉深黃滿樹，再來惆悵不能攀。
惱從兄
作者：李群玉（唐）

芳草萋萋新燕飛，芷汀南望雁書稀。武陵洞裡尋春客，已被桃花迷不歸。
紫極宮齋後
作者：李群玉（唐）

紫府空歌碧落寒，曉星寥亮月光殘。一群白鶴高飛上，唯有松風吹石壇。
春晚
作者：李群玉（唐）

思鄉之客空凝嚬，天邊欲盡未盡春。獨攀江樹深不語，芳草落花愁殺人。
喜渾吉見訪
作者：李群玉（唐）

公子春衫桂水香，遠沖飛雪過書堂。貧家冷落難消日，唯有松筠滿院涼。
索曲送酒
作者：李群玉（唐）

簾外春風正落梅，須求狂藥解愁回。煩君玉指輕攏撚，慢撥鴛鴦送一杯。
山驛梅花
作者：李群玉（唐）

生在幽崖獨無主，溪蘿澗鳥為儔侶。行人陌上不留情，愁香空謝深山雨。
重陽日上渚宮楊尚書
作者：李群玉（唐）

落帽臺邊菊半黃，行人惆悵對重陽。荊州一見桓宣武，為趁悲秋入帝鄉。
書院二小松
作者：李群玉（唐）

一雙幽色出凡塵，數粒秋煙二尺鱗。從此靜窗聞細韻，琴聲長伴讀書人。
勸人廬山讀書
作者：李群玉（唐）

憐君少雋利如鋒，氣爽神清刻骨聰。片玉若磨唯轉瑩，莫辭雲水入廬峰。
言懷
作者：李群玉（唐）

白鶴高飛不逐群，嵇康琴酒鮑昭文。此身未有棲歸處，天下人間一片雲。
聞笛
作者：李群玉（唐）

冉冉生山草何異，截而吹之動天地。望鄉臺上望鄉時，不獨落梅兼落淚。
曉宴
作者：李群玉（唐）

金波西傾銀漢落，綠樹含煙倚朱閣。曉華朧xz聞調笙，一點殘燈隔羅幕。
將遊荊州投魏中丞
作者：李群玉（唐）

貧埋病壓老巑岏，拂拭菱花不喜看。又恐無人肯青眼，事須憑仗小還丹。
二辛夷
作者：李群玉（唐）

狂吟辭舞雙白鶴，霜翎玉羽紛紛落。空庭向晚春雨微，卻斂寒香抱瑤萼。
題龍潭西齋
作者：李群玉（唐）

寂寞幽齋暝煙起，滿徑西風落松子。遠公一去兜率宮，唯有面前虎溪水。
中秋寄南海梁侍禦
作者：李群玉（唐）

海靜天高景氣殊，鯨睛失彩蚌潛珠。不知今夜越臺上，望見瀛洲方丈無。
戲贈姬人
作者：李群玉（唐）

骰子巡拋裹手拈，無因得見玉纖纖。但知謔道金釵落，圖向人前露指尖。
大庾山嶺別友人
作者：李群玉（唐）

篔簹無子鴛雛饑，毛彩凋摧不得歸。誰念火雲千嶂裡，低身猶傍鷓鴣飛。
石門戍
作者：李群玉（唐）

到此空思吳隱之，潮痕草蔓上幽碑。人來皆望珠璣去，誰詠貪泉四句詩。
文殊院避暑
作者：李群玉（唐）

赤日黃埃滿世間，松聲入耳即心閑。願尋五百仙人去，一世清涼住雪山。
南莊春晚二首
作者：李群玉（唐）

連雲草映一條陂，鸂鶒雙雙帶水飛。南村小路桃花落，細雨斜風獨自歸。草暖沙長望去舟，微茫煙浪向巴丘。沅江寂寂春歸盡，水綠蘋香人自愁。
湘妃廟
作者：李群玉（唐）

少將風月怨平湖，見盡扶桑水到枯。相約杏花壇上去，畫欄紅紫鬥樗蒲。
塞下曲
作者：李頎（唐）

少年學騎射，勇冠並州兒。直愛出身早，邊功沙漠垂。戎鞭腰下插，羌笛雪中吹。膂力今應盡，將軍猶未知。
寄鏡湖朱處士
作者：李頎（唐）

澄霽晚流闊，微風吹綠蘋。鱗鱗遠峰見，淡淡平湖春。芳草日堪把，白雲心所親。何時可為樂，夢裡東山人。
宴陳十六樓
作者：李頎（唐）

西樓對金谷，此地古人心。白日落庭內，黃花生澗陰。四鄰見疏木，萬井度寒砧。石上題詩處，千年留至今。
送相裡造入京
作者：李頎（唐）

子月過秦正，寒雲覆洛城。嗟君未得志，猶作苦辛行。暖酒嫌衣薄，瞻風候雨晴。春官含笑待，驅馬速前程。
送錢子入京
作者：李頎（唐）

夜夢還京北，鄉心恨擣衣。朝逢入秦使，走馬喚君歸。驛路清霜下，關門黃葉稀。還家應信宿，看子速如飛。
送綦毋三寺中賦得紗燈
作者：李頎（唐）

禪室吐香燼，輕紗籠翠煙。長繩掛青竹，百尺垂紅蓮。熠爚眾星下，玲瓏雙塔前。含光待明發，此別豈徒然。
送人尉閩中
作者：李頎（唐）

可歎芳菲日，分為萬裡情。閶門折垂柳，御苑聽殘鶯。海戍通閩邑，江航過楚城。客心君莫問，春草是王程。
送人歸沔南
作者：李頎（唐）

梅花今正發，失路複何如。舊國雲山在，新年風景餘。春饒漢陽夢，日寄武陵書。可即明時老，臨川莫羨魚。
送盧逸人
作者：李頎（唐）

洛陽為此別，攜手更何時。不復人間見，只應海上期。清溪入雲木，白首臥茅茨。共惜盧敖去，天邊望所思。
送顧朝陽還吳
作者：李頎（唐）

寂寞俱不偶，裹糧空入秦。宦途已可識，歸臥包山春。舊國指飛鳥，滄波愁旅人。開樽洛水上，怨別柳花新。
送竇參軍
作者：李頎（唐）

城南送歸客，舉酒對林巒。暄鳥迎風囀，春衣度雨寒。桃花開翠幕，柳色拂金鞍。公子何時至，無令芳草闌。
望秦川
作者：李頎（唐）

秦川朝望迥，日出正東峰。遠近山河淨，逶迤城闕重。秋聲萬戶竹，寒色五陵松。客有歸歟歎，淒其霜露濃。
晚歸東園
作者：李頎（唐）

荊扉帶郊郭，稼穡滿東菑。倚杖寒山暮，鳴梭秋葉時。回雲覆陰谷，返景照霜梨。澹泊真吾事，清風別自茲。